text: Hjemvendte soldater blev fejret
  15 juni 2012 kl. 14.12
  I dag blev hjemvendte soldater fra Afganistan fejret i Haderslev.
  Med parade og march gennem byen gik soldaterne til Haderslev Rådhus, hvor de blev modtaget af borgmesteren, der holdt tale for de hjemvendte soldater.
  Det er første gang i historien, at Haderslev Kommune og Haderslev Kaserne inviterer alle borgere til at overvære hjemkomstparade gennem Haderslev for de hjemvendte soldater fra Afghanistan - og det faldt i god jord hos soldaterne.
  